
OBAVIJEST I UPUTE KANDIDATIMA
 
U Narodnim novinama broj 131/2026 od 13. studenog 2026. godine, objavljen je javni natječaj za prijam u službu na neodređeno vrijeme u Vlastitom pogonu kao posebne organizacijske jedinice Jedinstvenog upravnog odjela Općine Vuka, uz probni rad od tri mjeseca, te se daju upute kako slijedi: 
 
Prijave na natječaj podnose se zaključno sa 23. studenim 2026. godine.

Izrazi koji se koriste u ovoj obavijesti za osobe u muškom rodu uporabljeni su neutralno i odnose se na muške i ženske osobe. 

1.) Opis poslova i zadaća radnog  mjesta: 1.NAMJEŠTENIK II. POTKATEGORIJE - KOMUNALNI RADNIK NA ODRŽAVANJU

Komunalni radnik na održavanju:
 -	obavlja poslove redovno čišćenja, ručnog i strojnog održavanje javnih i zelenih površina, nasada, groblja, parkova, javnih prometnih površina, nerazvrstanih cesta, pješačkih staza i igrališta,
-	upravlja radnim strojevima, održava radne strojeve, brine za njihovo servisiranje i tehničku ispravnost,
-	obavlja poslove čišćenja i održavanja nekretnina u vlasništvu Općine Vuka,
-	brine se o provođenju Odluke o komunalnom redu kao i ostalih odluka iz komunalnih djelatnosti, ukazuje na neprovođenje odluka i na određeno nečinjenje, te predlaže odgovarajuće mjere vezano za uočeno stanje na terenu,
-	vodi odgovarajuće evidencije i registre,
-	surađuje s dobavljačima, izvođačima radova i drugim institucijama,
-	po potrebi posla i nalogu Upravitelja, mijenja druge službenike i namještenike,
-	obavlja i druge poslove po nalogu Upravitelja.

2.) Podaci o plaći radnog  mjesta:
Plaća namještenika Vlastitog pogona  Općine Vuka propisana je Odlukom o koeficijentima za obračun plaće službenika i namještenika u Jedinstvenom upravnom odjelu Općine Vuka („Službeni glasnik Općine Vuka“ broj 11/23, 10/24, 8/25) i  Odlukom o visini osnovice za obračun plaće službenicima i namještenicima Jedinstvenog upravnog odjela Općine Vuka („Službeni glasnik Općine Vuka“ broj 11/23).

Plaću komunalnog radnika na održavanju čini umnožak koeficijenta složenosti poslova radnog mjesta 1,50  i osnovice za obračun plaće 880,00 EUR  bruto, uvećan za 0,5% za svaku navršenu godinu radnog staža.

3.) Testiranje kandidata:
Testiranje kandidata koji ispunjava formalne uvjete provodi Povjerenstvo za provedbu postupka natječaja.
O testiranju će kandidati biti obaviješteni najkasnije 5 (pet) dana prije testiranja. Testiranje će se održati u prostorijama Općine Vuka, Osječka 92, 31403 Vuka. Za kandidata koji ne pristupi testiranju smatrat će se da je povukao prijavu na natječaj.
4.) Obavijest o testiranju:
Obavijest o testiranju biti će objavljena na službenim stranicama Općine Vuka www.opcina-vuka.hr i na oglasnoj ploči Općine Vuka.
5.) Provedba testiranja:
Po dolasku na  testiranje kandidati moraju predočiti odgovarajuću ispravu radi utvrđivanja identiteta. Kandidati koji ne mogu dokazati identitet ne mogu pristupiti testiranju. Kandidat koji ne pristupi na testiranje smatrat će se da je povukao prijavu na natječaj. 
Vrijeme trajanja testiranja – 40 minuta. 
Za vrijeme testiranja nije dopušteno: 
- koristiti se bilo kakvom literaturom odnosno bilješkama, 
- koristiti mobitel ili druga komunikacijska sredstva, 
- napuštati prostoriju u kojoj se provjera odvija, 
- razgovarati s ostalim kandidatima niti na bilo koji drugi način remetiti koncentraciju kandidata. 

6.) Provjera znanja kandidata sastoji se od:
Provjera znanja i sposobnosti se sastoji od pisane provjere poznavanja osnova djelokruga,  ustrojstva i načina rada lokalne  samouprave, osnova iz komunalnog gospodarstva. 
Test sadrži 10 pitanja. Za svaki točan odgovor kandidatu se dodjeljuje 1 bod.
Maksimalan broj bodova koji kandidati mogu ostvariti je 10 bodova. Smatra se da su kandidati položili tekst ukoliko su ostvarili najmanje 50% bodova (5 i više bodova), i s takvim kandidatima će Povjerenstvo za provedbu natječaja provesti intervju. Maksimalan broj bodova koji kandidati mogu ostvariti na intervjuu je 5 bodova.
O rezultatima testiranja i vremenu održavanja intervjua kandidati će biti obaviješteni putem web stranice Općine Vuka. 
Nakon provedenog testiranja i razgovora (intervjua), Povjerenstvo za provedbu natječaja utvrđuje rang listu kandidata prema ukupnom broju ostvarenih bodova. 

Pravni izvori za pripremanje kandidata za testiranje 
· Zakon o lokalnoj i područnoj (regionalnoj) samoupravi ( NN – 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19, 144/20)
· Zakon o komunalnom gospodarstvu (NN: 68/18, 110/18, 32/20, 145/24) 

